text: Cykler 550 km. efter godt bryggget øl
  04 juli 2010 kl. 13.08
  Sideløbende med Tour de France er 15 øl-entusiaster i gang med at  cykle 550 kilometer og besøge 27 danske mikrobryggerier.
  Søndag gjaldt det øl-turens kongeetape på Skamlingsbanken.
  
  
  Undervejs til Skamlingsbanken skal de ølgalade cyklister både besøge Sdr. Bjert Kro og Agtrup Bryghus.
  Tour de Bière 2010 er løbets officielle navn og de deltagende 15 cyklister vil kombinere interessen for godt øl med udfoldelser på cykel.
  De 15 cyklende ølentusiaster fra hele landet skal således tilbagelægge 550 kilometer på cykel ? og undervejs besøge 27 danske mikrobryggerier.
  ? Vi vil promovere den gode danske ølkultur. Det betyder så også, at vi hverken kører promillekørsel eller berusede rundt. Vi har den regel, at vi på hvert mikrobryggeri maksimalt må drikke én genstand, og den forbrænder man på en time. Så det er der ikke nogle problemer i, siger Claus Mortensen, som er lokal Koldingformand for foreningen Danske Ølentusiaster.
   
  Se mere om øl-turen
  